Boris Valábik

Boris Valábik (* 14. február 1986, Nitra) je bývalý slovenský profesionálny hokejový obranca a policajt.

Hráčska kariéra 
Valábik je odchovancom Nitry. V roku 2004 bol draftovaný klubom Atlanta Thrashers. Nasledujúce tri sezóny hrával za tím Kitchener Rangers (OHL). Sezónu 2006/07 odohral za farmársky klub Atlanty, Chicago Wolves. V NHL debutoval v sezóne 2007/08. Za Atlantu v NHL odohral 80 stretnutí, v ktorých mal sedem asistencií a 210 trestných minút. Taktiež je bývalým hráčom klubu Wilkes Barre Scranton Penguins v AHL. V sezóne 2011/2012 na farme Pittsburghu odohral kvôli zraneniu kolena a ruky len 3 zápasy. Pred ročníkom 2012/2013 sa rozhodol pre návrat do Európy a s českým klubom HC Kometa Brno sa dohodol na ročnej zmluve. Po 29 zápasoch odohraných v Českej extralige sa vrátil späť za oceán, kde sa dohodol na spolupráci s tímom Portland Pirates (AHL).  V sezóne 2013/2014 obliekal dres slovenského extraligového klubu ŠHK 37 Piešťany, v 18 zápasoch zaznamenal 5 bodov (1+4). Pred sezónou 2014/2015 bol na skúške v kazašskom klube Saryarka Karaganda, kde napokon neuspel. Následne sa dohodol na zmluve s tímom kazašskej najvyššej súťaže Arystan Temirtau. Po tom, čo mal jeho klub existenčné problémy sa upísal do konca sezóny Arlanu Kokšetau. V drese Arlanu nastúpil vrátane play-off na 33 zápasov, v ktorých získal 20 bodov (3+17). Po sezóne strávenej v Kazachstane sa upísal anglického mužstvu Coventry Blaze (EIHL). V Coventry sa stal v sezóne 2015/16 surevénne najtrestanejším hráčom ligy s 339 trestnými minútami. Jeho posledným kariérnym pôsobiskom sa stalo v sezóne 2016/17 EHC Lustenau hrajúce v Alpskej Hokejovej Lige. V klube hral do Vianoc, po nich sa rozhodol s hokejom skončiť vo veku 30 rokov a začal sa venovať štúdiu na policajnej akadémii.

Kariéra v NHL

Klubové štatistiky

Reprezentácia 
Bol nominovaný trénerom Jánom Filcom na Majstrovstvá sveta 2009 vo Švajčiarsku.

Referencie

Iné projekty 

Narodenia v 1986
Slovenskí hokejisti
Hráči Atlanta Thrashers
Slovenskí hokejisti draftovaní NHL
Hokejisti draftovaní klubom Atlanta Thrashers
Osobnosti z Nitry
Slovenskí televízni moderátori
Slovenskí športoví komentátori